Pirate Patrol

Pirate Patrol (også kjent som Project A) er en hongkongkinesisk actionkomedie og eventyrfilm fra 1983 regissert av Jackie Chan. Handlingen foregår i Hongkong ved århundreskiftet der en politiavdeling og en rivaliserende gruppe fra marinen må samarbeide for å bekjempe en gruppe pirater som herjer ved kysten. Jackie Chan spiller selv hovedrollen, mens sentrale biroller spilles av Sammo Hung og Yuen Biao. Som de fleste andre filmer med Jackie Chan inneholder også denne betydelig mengder med orientalsk kampkunst og akrobatikk. Filmens originalspråk er kinesisk, men den ble lansert internasjonalt med engelsk tale. 

Den ble en stor suksess i Hongkong hvor den innbrakte 19 millioner Hongkongdollar (ca 26 millioner kr). Filmen ble også populær i utlandet, spesielt i Japan, Sør-Korea og Taiwan.

I 1987 kom en oppfølger: Pirate Patrol Part II.

 Handling 
Handlingen er lagt til Hongkong på slutten av 1800-tallet. Politimannen Dragon Ma er leder for en gruppe innen marinen som skal bekjempe en gruppe pirater som herjer på kysten utenfor Hongkong. Oppdraget mislykkes og som konsekvens blir han og troppen innlemmet i en politiavdeling. De to troppene blir rivaler fra første stund, men etterhvert klarer de å samarbeide.

 Om filmen 

 Anmelderne 
Pirate Patrol har fått 77 % på Rotten Tomatoes.

 Priser 
Filmen ble tildelt prisen for beste action-koreografi ved Hong Kong Film Award. Jackie Chan ble nominert i klassen beste skuespiller.

 I Norge 
Filmen ble ikke satt opp på kino i Norge, men ble lansert på video av C.P. Entertainment rundt 1985.

 Rollebesetning 
 Jackie Chan – sersjant Dragon Ma Yue Lung
 Sammo Hung – Zhuo Yifei
 Yuen Biao – inspektør Hong Tin-tsu, Kaptein Chis nevø
 Hoi-Sang Lee – Mr. Lee Cho-kou
 Kwan Hoi-San – Kaptein Chi
 Dick Wei – Piratsjef Lor Sam Pau
 Mars – Big Mouth / Jaws (Cheung Wing-fat)
 Isabella Wong – Winnie Chi (Wong Man-Ying / Winnie Wong)
 Tai Bo – Tai Bo
 Lau Hak Suen – Admiral Shih
 Wong Wai – Chou Wing Ling
 Hon Yee Sang – Chiang
 Ng Min Kan – Pirat
 Kwan Yung Moon – Pirat
 Chan Chi Fai – Pirat / Politimann
 Law Ho Kai – Klubb-bestyrer

 Referanser 

 Eksterne lenker 



Kategori:Filmer fra 1983
Kategori:Hongkongkinesiske actionkomedier
Kategori:Hongkongkinesiske eventyrfilmer
Kategori:Hongkongkinesiske kampsportfilmer
Kategori:Piratfilmer
Kategori:Kinesiskspråklige filmer
Kategori:Filmer lagt til Hongkong
Kategori:Filmer lagt til politimiljø
Kategori:Filmer satt til 1800-tallet